ઈ-ગર્વનન્સનો હવાલો સંભાળતા આસિસ્ટેન્ટ મ્યુનિસિપલ કમિશનર રમ્યા ભટ્ટે જણાવ્યું હતું કે બીઆરટીએસની કુલ ૨૩૦ બસની અંદર અલગથી બે-બે સીસીટીવી કેમેરા લગાવાઈ રહ્યા છે. બસ સ્ટેન્ડ પર અને બીઆરટીએસ કોરિડોરને આવરી લેનારા કુલ ૬૦૦ સીસીટીવી કેમેરા પણ ઝડપભેર લાગી રહ્યા છે. આ તમામ સીસીટીવી કેમેરાનું મોનિટરિંગ કંટ્રોલ સેન્ટરથી કરાશે. બીઆરટીએસ બસની અવરજવર ઉપર પણ કંટ્રોલ સેન્ટર ચાંપતી નજર રાખશે. આ માટે છ ફૂટ બાય આઠ ફૂટના બે વિશાળ એલઈડી સ્ક્રીન મુકાયા છે. આ વિશાળ સ્ક્રીનનું એક સાથે ચોવીસ ઓપરેટર નિરીક્ષણ કરશે.